
INCHIESTE: 


LA SPARIZION DAL 
FURLAN DAI CARTEI SAF 


L'«efiet Penelope» de politiche 
linguistiche de Regjon: 
fate une robe, si disfe 





enit de bande di mari, sicilian 

de bande di pari, e cuntun 
non che al è dut un program: 
Rosario Di Maggio. Chest o soi jo, 
furlan de etàt di un an, cumò libar 
professionist, trê fis, cincuantecinc 
agns, autonomist. 


_Sclarî lis resons de mé militance 
nol è dificil, ma forsit al è 
esemplificatîf di cemùt che si puedi 
vivi in cheste tiere, amantle come 

se e fos la tò Patrie, pùr cence jessi 
“a nivel gjenetic” perfet. Lu dîs, clàr, 
cuntun pòc di auto ironie. 


_O soi stàt di simpri apassionàt 
di politiche, ricognossint la aree 
dal centri campe tant che mê aree 
di riferiment naturàl, o disarès 
cuasi istintive. Nol è stàt facil 
propit, duncje, par mi, capî che la 

LA BANDIERE 
ROSSE DI VUERE 
DE PATRIE 


Invezit dal fonts 
blu lu à ros. 
Di dulà vegnie fùr? 


ec Rosario Di Maggio 


dirigjence dal centricampe 
no tutelave propit i 
interès dal teritori e 

de sò int. Al è stàt un 
percors lunc, tormentàt, 
duràt cuasi dîs agns, 
chel necessari ae mé 
cjapade personàl di 
cussience. Fin al 


rivà inevitabil tal 
mont autonomist, 
tant che uniche risorse politiche 
par contrastà la tindince, aromai 
insopuartabil, di avilî e di tibià 
lis aspirazions, lis identitàts, i 
sintiments dal popul furlan, de 
nestre tiere, de nestre storie. 


_Esemplar, in chest sens, la 
vicende dal eletrodot Terna fat su 
in chè modalitàt aerie disgraciade, 


cussì cemût che al sta par jessi finît. 


Cjamaris di cumierc: 


Pordenon al à pòre de invasion 





Ci 


Morri 











A aprofondî dome che 
© un pòc la cuistion, si 
rindisi cont daurman 
che une infrastruture 
cussì penze pal teritori 
[il Ministeri dai Bens 
Culturài le à definide 
“devastante”], no je 
nassude par câs, ma cu 
la colpevule poie di ducj 
i Partîts talians, dal centri 
diestre al centri çampe. Nissun 
escludùt. 


_E, par deduzion, si pues dî che 

la nestre tiere no podarà jessi mai 
difindude avonde di oms che a 
stan in organizazions politichis 
cun segretariis a Rome, o a Milan. 
Chest parcè che lis sucursàls 
regjonàls dai Partîts talians a àn 
tant che riferiment prioritari dai 


Pordenon al à pòre de invasion. Dai 
imigràts? No, di chei di Udin... Le 
àn clamade “anession’ i sorestants 
“made in Pn”, la decision di Rome 
di fondi lis dôs Cjamaris di Cumierg 
di ca e di là da l’Aghe. Une leg 
sbaliade, une falope di chés nassudis 
intor de riforme istituzionàl che il 
Guvier Renzi al voleve fa buine e 
che i talians a àn refudade votant 
cuintri ai 4 di Dicembar passat. 

Ma se la lec che e veve di cambià 

la Costituzion e je muarte in 

che volte, cheste altre norme di 
“semplificazion’ no: e va indevant 
istès, metint cuintri teritoris fradis 
come chei di Udin e Pordenon e 
lant a sticà un marum che cierts 
ambients “vip” dal Friùl Ocidentàl 
no àn mai platàt. 


LA TESI DE “INTELIGHENZIE” 
SUL NONCEL e je che l’acorpament 
des dôs Cciaa al puartarès indaùr 

la linie dal timp di passe 50 agns, 
prin che e nassès la Provincie di 
Pordenon. Lant daur di cheste 
fantasiose teorie, chei di Udin a 
saressin cussì influents di vé fat 
buine une norme valide a nivel 
talian, ma studiade di pueste par 
gloti Pordenon. Purtrop il mandant 


È pagjine 6-7 
| ~ IL LUNARI 
: DAL MÊS 


I dets, il Vanzeli, fats 
storics, i conseis sul ort 
e lis rubrichis di ridi: 
la barzalete e Bete di 
Spere 





PARCE CHE O SOI DEVENTAT AUTONOMIST 


interès diviers di chei locài e 
teritoriài. Al è inte nature de lôr 
stesse modalitàt organizative. 


_E alore, fà su une fuarce 
politiche teritoriàl, autonome 

e al libere dal vincul opressîf dai 
Partîts talians mi pâr che e sedi 
la uniche risorse preziose che 

e je restade in man ai citadins 
furlans. Cuntun unic pont fer 
par chei che come me a àn voie 
di sostignî cheste dificile sielte 
e sfide: volèi ben a la nestre 
tiere, cognossile e difindile. 
Cualsisedi altre distinzion sutile, 
intal mont dai autonomiscj, al 

è un regàl che o fasìn ai Partîts 
talians. 


_Regal che no si meretìn. Fuarce 
Friùl, fuarce furlans. i 


dal “sassinament” nol è Udin ma 
chel Renzi che i imprendidòrs 

di Unindustria e Cciaa Pn a àn 
sostignùt cun fuarce cuant che al 
domandave il Sì al referendum. 
Cence rindisi cont che il centralisim 
a Rome al dispon normis che a 
somein sveltî lis robis, ma intant a 
copin lis specificitàts dai teritoris. 
La realtàt e je che l’uniche reson 
par tignî in pîts une Cjamare 

di Cumierg no varès di jessi la 
cuantitàt di impresis sociis, ma la 
sô eficience: e ché di Pordenon e 
funzione une vore ben. 


DUT CAS IL FAT DI BERLÀ A 
UNE FANTOMATICHE ANESSION 
AL È SINTOMATIC: al è plui 
facil cjatà il nemì e il pericul subit 
dongje di te, pluitost che la a cirilu 
alì che al è pardabon. E cussì a 
Pordenon a cjalin cun favòr al 
Venit (l’acorpament cun Trevîs lu 
fasaressin vulintîr, a sintî lòr) e si 
metin dongje a nivel di costrutòrs 
parfin cun Triest. L'impuartant pai 
sorestants al è sfrancjàsi de idee di 
jessi furlans: ma al sarès ben che 

i citadins di Pordenon a capissin 
che il zuc di dividisi al è une vore 
pericolòs, par ducj. Il 

«MISSUS», 
IL DOCUMENTARI 
SUI PREDIS 
DI GLESIE FURLANE 


Un cine di Massimo 
Garlatti-Costa 


© 





E je ore 
di cjapâsi la 
responsabilitàt 


sk Se o lessin daùr des siglis e 
des acuilutis variis che a vegnin fûr 
ogni dì su lis pagjinis di Facebook, 
o podaressin dî che il moviment 
autonomist al è daùr a vivi la sô 
stagjon miòr. Domandîsi, cemùt 
che al faseve “il Mostacjon”“cetan- 
tis divisions che al à il Vatican” al 
sune dùr, ma al sarès disonest ancje 
no interogàsi sul pés politic reâl, 
organizatîf e sociàl, di presince sul 
teritori, che al sta daùr di chescj 
moviments, grups e amiciziis. Za 
doprà la peraule “moviment” al ven 
dificil. Se o lessin a verifica dulà 

e cuant che si son viodûts “fà”, al 
di là di un dibatiment astrat, ma 
intal procedi, ancje lunc e fadiòs, 
de bataie autonomiste furlane, il 


risultàt al sarès deludent. 


> Ma la linie di chest gjornàl e à 
simpri e in dut câs dat spazi a duc], 
convincùts che lis motivazions 
ideàls a fossin l'element di fonde 
di cualsisedi azion fate. No par 
chest si à di rinunzià ae critiche, 
cuant che si stime che la direzion 
cjapade no rapresenti i interès dal 
nestri popul. E ca o vignìn al vuè. 


> Di timp, anzit di simpri, fin dal 
lontan 1946,0 sostignìn che pal ri- 
scat dal Friùl e covente une presin- 
ce politiche distacade, distinte e in 
oposizion ai partîts talians. Nissun 
compromès su chest pont: di ca si 
partìs, cun clarece. 


Xk La seconde ciertece e nas de 
situazion di cumò che e je daùr a 
vivi cheste Regjon, mâl nassude e 
Triest-dipendente, là che, in graci- 
is des politichis prime di Tondo e 
(al va indevant a pagj. 2) © 


Pagj. 2 


LA PATRIE DAL FRIÙL 


LUI 2017 


€ (di pagj. 1) 


E je ore di cjapâsi 
la responsabilitàt 


dopo di Serracchiani, la stesse so- 
revivence istituzionîl e je sot atac. 


k Lis sortis dal Friùl dut, de 
Livence al Timau, a son leadis, vo- 
lenti o nolenti, ae fuarce di meti in 
cjamp par contrastà chest progjet. 


$k Dut chest nus puarte in ma- 
niere direte ae sfide eletorâl dal 
an che al ven, aes regjonâls, dulà 
che, une volte sclaride la dibisu- 
gne di une presince autonomiste in 
Consei, al reste di decidi se cheste 
e varà di jessi une testemoneance 
o rapresentà la ultime prove par 
impedì il colàs definitif. 


>= [ntal prin câs, lin pûr indevant 
a svuarbàsi su cui che al è chel plui 
pûr, chel plui coret “chel plui fedél 
ae linie” ma savint che il risultàt, 
forsit, al sarà chel di plantà une 
“bandierute” doman, intant che 
al moment si semene dome con- 
fusion e si ripropon la imagjin 
di un arcipelac furlanist litigant 
e barufant. O pûr, decidìn che al 
sedi rivàt il moment di cjapàsi 
chés responsabilitàts di guvier che 
su la cjarte a somein utopistichis, 
ma che a restin invezit l'unic mùt 
par invertî, se ancjemò si pues fà, 


la rote dal declin. 


Xk Par pontà a chest gjenar di 
risultàt al covente che la propue- 
ste autonomiste e concuisti setòrs 
diviers, sensibii ae tematiche iden- 
titarie: ven a stài, che a traviodin 
inte serietàt des feminis e dai oms 
proponàùts, inte concretece e inte 
validitàt dai programs, intal dinei 
des logjichis dai partîts talians, une 
alternative pussibile e crodibile. 


= Il rest a son fufignis. 


9 PAR MIL 


Ancje chest an, cu la declarazion 
dai redits tu puedis dài une man a 
La Patrie dal Fridl, il mensîl 
dut in lenghe furlane dal 1946. 
Nol coste nuie, baste meti il numar 

DANUS UNE MAN 


Intal 1228 al nasseve 


il Parlament de Patrie dal Friul, 


il prin a guvierna in Europe 

eo Antonella Lanfrit 


PANORAME DI UDIN CUL CJISTIEL, UNE DES SEDIS DAL PARLAMENT 


Il Parlament de Patrie dal Friùl. 
Storie de plui antighe assemblee 
legjislative di Europe 1228-1805. 
Bielzà te seconde part dal titul di 
chest libri si à la rispueste a une 
des domandis che dispès si fâs in 
cont di cheste istituzion: ma il Friûl 
aial vàt pardabon il prin Parlament 
european? 

La rispueste dade di chest titul e 
rive de vore che Guglielmo Cecone, 
di Feagne, al à fat tes 313 pagjinis 
dal libri che Corvino Edizioni (di 
Feagne) al à a pene mandàt fùr, 
une vore che e stave tal scansel 

di cuarante agns, no cate che par 
fale l'autòr si sedi documentàt in 
prime persone su lis cjartis dal 
Parlament tignudis di cont te 
biblioteche Joppi di Udin. Une vore 
di apassionàt, che je stade poiade 
ancje dai studis che a jerin stàts 
fats prime, in particolàr chel di Pier 
Silverio Leicht, che il Parlament 
però lu à studiàt soredut dal pont 
di viste juridic e dome par une part 
de sò vite. 

Duncje, Cecone, isal o no isal il 
Parlament plui vieri di Europe? 
Dal sigûr al è il prin che al à 
pardabon guviernàt il so teritori di 
riferiment. Mi spieghi: al è nassùt 
tal 1228 e su chei agns al è dificil 
dî cun ciertece assolude cui che 

al è rivàt par prin. Te Universitàt 
di Pise, dulà che o ai studiât e 
scuviert il Parlament dal Friûl, o ai 
vude la idee che lu considerassin 
pardabon il prin, ancje par vie 

che in Ingletiere prime dal nestri 
Parlament e je nassude la Magna 


Charta, no l'orghin legjislatîf. 


LINIE TEMPORAL 












An 1215 1 barons inglês a 
faserin sotscrivi a Giovanni 
Senzaterra la Magna Carta 


`K] An 1228 (ai 14 di Avost) il 
prin document sul Parlament 
de Patrie dal Friùl 


1265 Simone di Montfort, 
cont di Leicester, al convocà 
il prin Parlament inglês 


Ma ce intindial cuant che al dîs 
che, dut câs, al è stàt il prin a 
guviernà il teritori di riferiment? 
Chei altris Parlaments di chés etis 
alì a vevin tai lôr stàts une dinastie 
di princips: muart un princip, al 
rivave subit chel altri e a jerin chei 
a vé il guvier. Te Patrie, invezit, il 
podê temporàl e spirituàl al jere 

dal Patriarcje. Cuant che al murive, 
chel gnùf al veve di vê il vie libare 
dal pape a Rome e dal imperadòr 
todesc. Stant che no jerin timps di 
e-mail, par che al rivàs a instalàsi 
cun ducj i siei podés a passavin més. 
Ma la Patrie no jere a bandon. Il 
guvier lu tignive il Parlament e la sò 
Zonte. 

Par fà ce? 

Su chest cantin, al à bielzà 

scrutinàt une vore il Leicht: al 

veve competencis in cont militàr, 
finanziari, rapuarts cui Stàts forescj; 
al veve podé legjislatîf e judiziari e 
control aministratîf. Lu componevin 
rapresentants dai predis, dai 
cjastelans e des comunitàts, che a 
son stadis in numar variabil daùr 
des etis, ma dentri une ventine. 
Cuale ise stade la ete plui 
sflandorose di chest imprest 
“democratic” in plene Ete di Miec? 
Dal sigûr chê patriarcjine, de 
nassite, ai 14 di Avost dal 1228, 
fintremai al 1420, cuant che la 
esperience de Patrie e finì passant 
sot Vignesie. Po dopo e je stade 

la ete veneziane e ché austriache. 

Il Parlament al fo scancelàt di 


Napoleon, tal 1797: la ultime 


1228-1420 il periodi patriarcjin 


1632 di cheste anade e devente ripetitive la sentade dal 
31 di Mai; dal 1732 ché dai 11 di Avost. Il Parlament si 
cjatave simpri ai 25 di Novembar, sante Catarine 

sentade e je stade fate tal 1798, 
ancje se jo o ai cjatàt verbài dal 
Parlament che a rivin fintremai ai 
10 di Avost dal 1805. 

Il so libri al ripuarte une par une 
dutis lis datis des sentadis e ancje 
i components dal Parlament 

tai diferents periodis storics. 
Cuant vevie di riunîsi cheste 
assemblee? 

Cuant che al jere necessari. Ancje 
sîs o siet voltis ad an, par chel che 
a disin lis cjartis, ma ogni anade e 
fâs storie par se. Al è capitàt ancje 
une o dôs voltis, soredut tai ultins 
agns. A son stàts agns che non si 
son fatis sentadis: par esempli dal 
1667 al 1671, par vie di une gnove 
balfuerie tra la citàt di Udin e la 
Assemblee. 


Al jere ancje un Parlament 
torzeon... Cuant che vuê si dîs 
che il Friùl al è policentric si à un 
esempli autorevul che lu pant... 
Cun di fat, fintremai che Udin nol 
à vude la prioritât su chês altris 
comunitâts dal 1420 indevant, lis 
sentadis dal Parlament si fasevin 
un pòc dapardut: Cjampfuarmit, 
Cividàt, Aquilee, Maran (1301), 
Glemone, San Denél, Sacîl, San 
Zuan di Manzan, Puart, Tresesin, 
Feagne. A partî dal 1423, il 
Parlament si cjatà simpri a Udin, 
fale dôs voltis che al le a Cividat, 
no si sa parcè. A Udin si è riunît 
in lûcs diferents — la ex glesie di 
Sant Francesc, la sagristie dal 
domo, la spassizade dal palag 
comun, fintremai che no fo fate 
la sale dal Parlament. Il 


1366 la prime racuelte des lecs (Costituzion 1667-1671 la Assemblee 
de Patrie), sot dal patriarcje Marquart di 
Randeck, fatis buinis dal Parlament 


1420-1796 il periodi venezian 






no si riunìs par vie des 
barufis cu la citàt di Udin 


Une tesi 
di storie 
deventade 


libri 

IL SALON DAL PARLAMENT TAL CJISTIEL 
DI UDIN 


Guglielmo Cecone, natîf di 
Feagne e uficiâl de Marine dulà 
che al jere jentrât che al veve 16 
agns, ta so movisi fûr pe Italie, 
cuant che al è rivàt a restà fis a 
dilunc intun puest, al à decidût 
di coltivà la sò passion pai studis 
classics e si è indotoràt in Siencis 
Politichis te Universitàt di Pise, 
cuntune tesi su // Parlamento 
friulano nell'età moderna. Cun 

di fat, al è propit a Pise che 

lu “scuviere”, biel che al stave 
preparant l'esam di storie des 
istituzions e, in gracie ancje 

dal interès che al mostrà il so 
professor Danilo Marraro e dal 
incoragjament che i de, Cecone si 
è metût a ricercjà e studià in cont 
dal Parlament. 

Dopo che si è indotoràt, al à scrit 
il libri che al è stàt cumò publicat. 
Dongje des sòs ricercjis, il libri al 
ten cont di ce che a àn scrit autòrs 
tant che Leicth, Liruti, Joppi, 
Grion, Giampiccoli, Francescato- 
Salimbeni e Ellero. Cecone tal 
libri al à cussì cjapade dentri dute 
la vite dal Parlament, de origjine 
ae fin (1228-1805), studiantlu 
soredut di un pont di viste storic. 
Tal fà deventà libri il manuscrit 
di Cecone, al à vàt un rl il 
plevan di Feagne, bonsignòr 
Adriano Caneva. Za timp al 
scrivè sul Boletin parochiàl che 
no dome i grancj stàts a vevin 
vàùt un Parlament, ma ancje il 
Friùl lu veve vût e al pocave i 

siei parochians a cognossi la 

lôr storie. Al è stàt in ché volte 
che Cecone al à dit che lui le 
cognosseve benon chê storie, 

e che sul Parlament al veve fat 
ancje la tesi di dotoràt e un libri. 
Di li, l'impegn par che i studis 

di Ceconi a fossin metàùts a 
disposizion di tancj letòrs, come 
che po al è sucedùt. I =© A.L. 


"È |1805 (ai 10 di Avost) 
ultin verbàl 
dal Parlament 

1721-1727 la Assemblee no si riunìs 
par vie des tension cun Vignesie 
che e voleve ridimensionâle 


1798-1805 il per. austriac 

Cartei bilengai Saf scancelats: 


l’efiet Penelope 


de politiche linguistiche regjonal 





Il fat al ven denunziàt in mût 
uficiàAl de Assemblee de comunitàt 
linguistiche furlane, dopo che al veve 
ziràt in lunc e in larc sui social, su 
indicazion di cualchi viazadòr atent. 


LA SAF, LA AZIENDE 
INCJARIADE DE REGJON DAL 
TRASPUART PUBLIC LOCAL, E 
À SCANCELÀT CUNTUN COLP 
DI MAN LA LENGHE FURLANE 
DAI TABELONS INFORMATÎES 
PICJATS SUI SIEI MIECS, 
Insome: o sin simpri li. Daspò che 
si à fissât il principi e daspò che si à 
inviàt ce fà, al sucét simpri alc che 
si torne indadùr. 

Un efiet Penelope, un fà e disfà tor 
de tutele de lenghe furlane, che 

o vin za viodùt tai tabelons di 
indicazion stradâl te citàt di Udin 
daspò che, dopo lis bataiis, a son 
stàts metûts bilengài. E je bastade 
la scree di une gnove taronde par 
fà saltà indaûr dut, come che us 
vin zontàt tal numar di Març dal 
2016, in riferiment ae gnove crosere 
di San Domeni a Udin, cence 
segnaletiche cul non furlan. 


VIN FAT UN ZÎR SUI BUS, IL 
SERVIZI URBAN, DE CITAT: 
par viodi e par controlà ce che al 
sta sucedint. Dentri, sul panel di 
schene al autist, al è un tabelon, 
informatîf: al spieghe la cuistion 
dal biliet, che al va timbràt e dulà 
che si pues comprà. Al è scrit in 
trê lenghis: talian, inglês e furlan, 
dongje di une mape stilizade de rêt 
che e cuvierç la citàt. O vin viazàt 
sul doi, il bus che al va a Felet, 

e ancje sul 10, che de stazion al 
puarte ae zone dal ospedàl. Lu vin 
cjatàt suntune corse, ma suntune 
altre za nol jere. Sostituît dal gnûf 
tabelon: cence furlan. Stesse solfe 
su la trate Tumieg — Udin: la coriere 
dople e à il tabelon cun dutis lis 
indicazions, ma dome par talian e 
inglés. 

Saf ju sta sostituint dapardut. 


ALTRI CAS AL È CHEL DAI 
DEPLIANTS INFORMATIF SUI 
ORARIS DES CORSIS: a son 
chei bleons di cjarte dulà che al 


e© Oscar Puntel 


ven segnàt l'orari di passag des 
corieris. Cun Avost a varessin di 
jentrà in vore chei gnûfs. Chescj 
oraris a vegnin distribuîts ancje ae 
int, li de bilietarie. Fasìn un prime 
distinzion: il furlan al moment al è 
su lis cjartinis e sui oraris dai bus di 
citàt: a son ancjemò che a zirin chei 
“in vigòr dai prins di Zenâr 2016”. 
Cuissà ce intenzions che a àn par 
chei gnùfs. 


LA MARILENGHE INVEZIT NO 
JE SU CHÊS CORIERIS CHE 
A VIAZIN TE PERIFARIE DAL 


FRIÙL. E alè di par se un paradòs. 


Li che al sarès plui preseàt, par 

vie che e al è plui fevelat, il furlan 
al mancje. Paradòs che si zonte al 
paradòs: pensaiso che tes Vals dal 
Nadison, Saf e vedi previodùt alc 
pal Sloven? Nancje a sclopà. Cussì 
al mancje ancje il todesc pe rêt di 
traspuart su Sauris, Sapade, Timau. 
Nancje a discori pe Valcjanàl. E 

a Lignan? Li che o vin cjatàt i 
tabelons e i depliants inzornàts 

a Jugn 2017, li che al sarès ancje 
strategjic vê un barcon sul todesc, 
di Istàt? Nuie di nuie. Insome: 
dome inglés e talian, e vonde. Une 
soluzion pardabon cence sens. 


DIEGO NAVARRIA, IL 
PRESIDENT DE ASSEMBLEE 
DE COMUNITAT LINGUISTICHE 
FURLANE, AL À CJAPAT CJARTE 
E PENE e i à scrit ae dirigjence 

de aziende che e cure il traspuart 
public local in Friùl: «Daspò 


des tantis segnalazions, li che a 

domandavin un gno intervent, 

par vie che sui social media e sta 
montant une proteste di bande 

dai citadins e des associazions, o 

ai di contestâ che in chest periodi 
si stan metint sù i gnûfs panei su 
lis regulis dal viaç, li che lis scritis 

a son però dome par talian e par 
inglês. Di lenghe furlane, no ’nd è 
un fregul» al à scrit Navarria te sò 
letare. «T'ignint cont che no puedin 
jessi puartadis resons di gjenar 
economic, par vie che la stampe di 
un cartel intune o plui lenghis e à 
simpri chel cost, e fasint presint che 
l'às public de lenghe furlane, in plui 
che un valòr, al rapresente un dirit 
te cuasi totalitàt dal teritori dulà 
che si davuelc il servizi de vuestre 
societàt, a non dai 106 comuns 

che a costituissin la Assemblee, 

o esprim la fuarte contrarietàt e 
delusion pal fat di jessi tornàts 
indaûr e o domandi di cognossi 

lis resons di cheste vuestre sielte». 
Letare che e spiete une rispueste. I 

PRIME E DOPO: PARSORE, IL CARTEL CUL FURLAN. SOT, CHEI GNÙFS CENCE 

Midiant de storie dai cognons furlans, 
si fàs ancje la storie dal nestri Friùl. 
E se Brad Pitt al fos furlan? “Mario 
Bros” isal un videoziic o un siòr di 
Udin? E sta a viodi che lom che al cor 
pluisveltalè di Zui eune innomenade 
cjantante americane di Lusevare... 


(gjavats fûr di «I cognomi del Friuli» di 
Enos Costantini e Giovanni Fantini ed. La 
Bassa/LithoStampa. O ringraciìn i autòrs 
pe disponbilitàt e pe colaborazion). 


BOLT 

Forsit di 26/# (om grues). Si cjati- 
lu a Zui. Sec XVI Michiel del Bolt a 
Porpetto; 1718 heredi D.no Bortolomio 
Bolt, debitori della Fraterna di S.ta 
Maria della Neve di Pontebba Veneta; 
1782 Bernardo Giuseppe Bolt q. 
Bortolo notaio da Pontebba; 1729 D.no 
Bortolomio Bolt di Pontebba Veneta 


BROS 

Forme contrate di Ambròs 
(Ambrogio). Tal 1550, a C;jassà, 
Josefo fiolo di Simon Bros di Giasà. 
1554 /ac “de Bros de Orgnian a Udine; 
1553 Zuan de Bros de Villalta, fittua- 
le Coo. della Torre; 1705 m.° Pietro 
Bros q. Giobatta murero di Palma — 
aggiusta l'organo - opera di maran- 
gon — fa un “fogher” — lire 1.10; 1787 
Leonardo Bros in Vicinia del Comun di 


Manzenello. Cognon di Udin. 


CHER 


Cognon di Lusevare. Une ipote- 
si e je che al vegni dal sloven “kr?” 
(farc), stant che dispès i dialets slo- 
vens di Resie e des vals de Tor a tain 
lis consonantis finàls. 1627, 10 nov. 
Don Gregorio Cher era pievano nella 
Carniola Superiore; 1715, 14 ott. Ser 
Gio Batta Cher g. Biasio da Lusevera 
servo del co: Bartol. Frangipani ca- 
non. Udine, 1749 Antonio di Pietro q. 
Marino g. Dom. Sinicco da Lusevera 


sposa Marina Cher. 


PITT 


Cualchidun al insist a crodi che al 
sedi di origjin inglese, altris a pensin 
che al sedi une contrazion dal non 
Agàpit (Agapito), ma une buine teo- 
rie e je che al sedi une forme cjarina- 
tive dal non Pieri che e à dat i nons 
Pit e Pitu. 

1219 Petrus de Faganea filius g. Amici 
noti dicti Pitonus, 1286 Petrus Pita a 
Gemona; Petrus ditto Pitta a Gemona; 
1365 Petrus dicto Pituela Treppo, 1451 
Petrus olim Pithie a Predemano; 1535 
Petrus q. Joannis Pit de Cercivento su- 
pertore; 

E Pit al jere un non di persone in 
Friùl, no in Ingletiere: 1393 iuxta 
pittum de Lovarya. O podìn pensà 
che al vegni fùr di une forme todescje 
dal non Pietro. 

Pitt al è un non tipic di Çurçuvint: 
1394 Antonio filio qm Pytti de 
Cercivento; 1498 Giovanni Pit q. 
Pietro Pit da Cercivento. i 





AFS E MÎL: 
IL GNÙF PROGJET 
DAL ORT 
BOTANIC DI UDIN 

Lort, cetant cjâr ai furlans che lu 
coltivin di simpri, si fâs materie 
continue di studis, ricercjis, tiere di 
progjets. Lort botanic furlan, in vie 
Urbanis a Udin, al è tal stes timp un 
ort didatic, sientific e un lûc vert e 
privilegjât. Nassût a partî dai prins 
agns dal secul passât, al à vût tal timp 
cetancj intervents di recupar, come 
tal 2012, e al reste - par fortune, in 
timps cussì metropolizâts - un pont 
di riferiment pe conservazion de 
flore furlane, e lûc di ativitâts divul- 
gativis e didatichis pes scuelis e pes 
universitâts. Si slungje tra i istitûts 
scolastics dal Malignani, Marinelli 
e Zanon e al à une superficie di 8 
mil metris cuadris. Al ospite sidre- 
ris, magazens, areis di coltivazion, in 
plui che uficis e une biblioteche ben 
furnide. 


OGNI AN A VEGNIN MOLTIPLI- 
CADIS PLUI DI 1000 SPECIIS 
VEGJETÂLS che a rivin dai orts bo- 
tanics di dut il mont. Su cheste biele 
realtât e je stade fate une cunvigne, 
ai 9 di Jugn, inte sede de Provincie 
di Udin ae presince dal President 
Pietro Fontanini, cun esperts e de- 
legâts dal ort e docents universitaris, 
tant che Marco Quai, Michele Fabro, 
Valentino Casolo, Daniela Novel, 
Francesco Boscutti, Luca Poggetti e 
Pietro Zandigiacomo. 


A  SOSTIGNÎ CUN GNÙFS 
PROGJETS CHESTE OASI VER- 
DE, plene di ricjecis naturâls raris e 
preziosis, e je simpri la Provincie di 
Udin che e à donât un altri assegn di 
ricercje ae Universitât di Udin che e 
lavore in colaborazion cul ort botanic 
di vie Urbanis, par miorâ la cundi- 
zion des âfs e par favorî la produzion 
de mîl midiant de selezion e de cure 
di speciis vegjetàls autoctonis. 


PECJAT CHE LA SALÙT E IL PA- 
TRIMONI DES AFS IN REGJON no 
son par nuie buinis, par vie di mala- 
tiis, parasits e la simpri plui scjarse 
disponibilitàt di un habitat par lòr 
ideal. 

Si studiaran ancje grups di àfs dumie- 
stiis, indulà che e je stade potenziade 
la presince di speciis “melifaris”. Une 
otime iniziative che e avanze su di- 
viersis situazions e che si spere che e 
dedi risultàts bogns e numeròs, come 
lis presincis e lis ativitàts che lort al 
conte ogni an. 3000 students impe- 
gnàts in laboratoris, une otantine di 
tirocinis e diviersis tesis di lauree in 
materie di botaniche furlane. Il 





Par viodi i altris contignùts 
de “La Patrie dal Friùl°”, 


abonaitsi. Dutis lis informazions si cjatin li dal sît 





www.lapatriedalfriul.org 

Per vedere gli altri contenuti 
de “La Patrie dal Friùl°”, 
abbonatevi. Tutte le informazioni si trovano sul sito 


www.lapatriedalfriul.org 

le vedis lete dome cualchi volte, 


aboniti o rinove l'abonament 






a un mensîl unic: almancul une volte 





al mês, lei par furlan! 


